**Ministru kabineta rīkojuma projekta „****Par Ministru kabineta 2007. gada 15. maija rīkojuma Nr. 266 „Par Konferenču centra būvniecības koncepciju” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2007. gada 15. maija rīkojuma Nr. 266 „Par Konferenču centra būvniecības koncepciju” 2. punkts.Ministru kabineta 2011. gada 30. jūnija rīkojuma Nr. 281 „Par valsts akciju sabiedrībai „Valsts nekustamie īpašumi” piederošo sabiedrības ar ierobežotu atbildību „Diplomātiskā servisa medicīnas centrs” un sabiedrības ar ierobežotu atbildību „Biznesa Centrs Zaķusala” kapitāla daļu atsavināšanu” 1.2. apakšpunkts.Ministru kabineta 2009. gada 13. oktobra noteikumu Nr. 1178 „Attīstības plānošanas dokumentu izstrādes un ietekmes izvērtēšanas noteikumi” 65.3. apakšpunkts un 66. punkts. |
| 2. | Pašreizējā situācija un problēmas | Ar Ministru kabineta 2007. gada 15. maija rīkojuma Nr. 266 „Par Konferenču centra būvniecības koncepciju” (turpmāk – Ministru kabineta rīkojums Nr. 266) tika atbalstīts Konferenču centra būvniecības koncepcijā ietvertais risinājuma 2. variants un Finanšu ministrija (valsts akciju sabiedrība „Valsts nekustamie īpašumi”) noteikta par atbildīgo institūciju koncepcijas īstenošanā.Lai nodrošinātu Konferenču centra būvniecības koncepcijas atbalstītā risinājuma 2. varianta īstenošanu, tika izpildīti šādi uzdevumi:1. Komerclikumā noteiktajā kārtībā tika dibināta un 2007. gada 5. oktobrī ierakstīta Komercreģistrā kapitālsabiedrība – sabiedrība ar ierobežotu atbildību „Biznesa Centrs Zaķusala” (turpmāk – kapitālsabiedrība), kas veidota ar valsts akciju sabiedrības „Valsts nekustamie īpašumi” un Latvijas Darba devēju konfederācijas (turpmāk – LDDK) biedru līdzdalību un kuras pamatkapitāla lielāko daļu veidoja LDDK biedru iemaksas. Valsts akciju sabiedrība „Valsts nekustamie īpašumi” ar savu līdzdalību kapitālsabiedrībā nodrošināja ar piecām kapitāla daļām jeb 5% no kopējā kapitālsabiedrības pamatkapitāla.2009. gada 19. jūnijā tika pieņemts lēmums palielināt kapitālsabiedrības pamatkapitālu, lai iegūtu finanšu līdzekļus, kas bija nepieciešami, lai uzsāktu konferenču centra būvniecības projekta īstenošanu. Valsts akciju sabiedrība „Valsts nekustamie īpašumi” Komerclikumā noteiktajā kārtībā nepieteicās uz jauno daļu iegūšanu (proporcionāli tās piederošajām daļām). Neizmantojot pirmtiesības uz jauno daļu iegūšanu, turpmāko valsts akciju sabiedrības „Valsts nekustamie īpašumi” dalību kapitālsabiedrībā nodrošināja piecas kapitāla daļas jeb 3,13% no kopējā pamatkapitāla.Valsts nekustamais īpašums kapitālsabiedrības pamatkapitālā netika ieguldīts un saskaņā ar Konferenču centra būvniecības koncepcijas atbalstīto risinājuma 2. variantu jauno konferenču centru paredzēts būvēt nepiesaistot valsts budžeta līdzekļus, tas ir par kapitālsabiedrības līdzekļiem, ko veidos LDDK un tās biedru piesaistītie līdzekļi, kā arī citu investoru piesaistītie līdzekļi.2. 2008. gada 10. janvārī tika noslēgts zemes nomas līgums Nr. 963-Z/2 (zemes nomas līguma darbības laiks līdz 2058. gada 9. janvārim), kurā ir noteikts, ka valsts akciju sabiedrība „Valsts nekustamie īpašumi” kā iznomātājs nodod un kapitālsabiedrība kā nomnieks pieņem lietošanā par maksu valstij piederošā apbūvētā zemesgabala Zaķusalas krastmalā 3, Rīgā, daļu konferenču centra būvniecībai, uzturēšanai un apsaimniekošanai. Iznomātā zemes vienība ir daļa no apbūvētās zemes vienības ar kadastra apzīmējumu 0100 051 0145, un šīs daļas platība ir 24 969 m2 (nomas tiesības uz zemes gabalu tika nostiprinātas Rīgas pilsētas Zemesgrāmatu nodaļā).Saskaņā ar 2010. gada 9. februārī Ministru kabinetā izskatītā protokollēmuma „Par valsts kapitālsabiedrību meitas uzņēmumiem un to saglabāšanas lietderību” projekta 3.3. apakšpunktu Finanšu ministrijai bija paredzēts izvērtēt valsts akciju sabiedrības „Valsts nekustamie īpašumi” dalību kapitālsabiedrībā un jāiesniedz attiecīga informācija Ministru kabinetā. Ministru kabineta 2010. gada 9. februāra sēdē šāda protokollēmuma redakcija netika apstiprināta, bet Valsts kancelejai tika dots uzdevums sagatavot Ministru prezidenta rīkojumu par darba grupas izveidi, lai trīs mēnešu laikā pēc vienotiem kritērijiem izvērtētu valsts kapitālsabiedrību meitas uzņēmumu saglabāšanas lietderību.Ar Ministru prezidenta 2010. gada 1. aprīļa rīkojumu Nr. 139 „Par starpinstitūciju darba grupu publisko personu komercdarbības koncepcijas izstrādei” tika izveidota darba grupa, kurai līdz 2010. gada 29. oktobrim bija jāizvērtē valsts kapitālsabiedrību līdzdalība citās kapitālsabiedrībās, un ekonomikas ministram līdz 2010. gada 5. novembrim attiecīgā informācija jāiesniedz Ministru kabinetā.Jautājuma izlemšanai par līdzdalības samazināšanu kapitālsabiedrībā, valsts akciju sabiedrības „Valsts nekustamie īpašumi” valdei bija nepieciešama iepriekšēja akcionāru sapulces un Ministru kabineta piekrišana (likuma „Par valsts un pašvaldību kapitāla daļām un kapitālsabiedrībām” 98. panta otrās daļas 1. punkts un trešā daļa). Līdz ar to valsts akciju sabiedrības „Valsts nekustamie īpašumi” 2010. gada 21. decembra akcionāru sapulcē tika izskatīts jautājums un saņemta akcionāru sapulces iepriekšēja piekrišana par valsts akciju sabiedrība „Valsts nekustamie īpašumi” piederošo kapitālsabiedrības piecu kapitāla daļu atsavināšanu.Pamatojoties uz Komerclikumu un likumu „Par valsts un pašvaldību kapitāla daļām un kapitālsabiedrībām” valsts akciju sabiedrības „Valsts nekustamie īpašumi” valde 2010. gada 14. aprīlī pieņēma lēmumu Nr. 286 „Par Valsts akciju sabiedrības „Valsts nekustamie īpašumi” piederošo SIA „Biznesa Centrs Zaķusala””, ar kuru tika nolemts pasūtīt un noteikt kapitālu daļu tirgus vērtību, un iesniegt Ministru kabinetā rīkojuma projektu par iepriekšējas piekrišanas saņemšanu valsts akciju sabiedrības „Valsts nekustamie īpašumi” piederošo kapitāla daļu atsavināšanai.Saskaņā ar Ministru kabineta 2011. gada 30. jūnija rīkojumu Nr. 281 „Par valsts akciju sabiedrībai „Valsts nekustamie īpašumi” piederošo sabiedrības ar ierobežotu atbildību „Diplomātiskā servisa medicīnas centrs” un sabiedrības ar ierobežotu atbildību „Biznesa Centrs Zaķusala” kapitāla daļu atsavināšanu” Ministru kabinets saskaņā ar likuma „[Par valsts un pašvaldību kapitāla daļām un kapitālsabiedrībām](http://www.likumi.lv/doc.php?id=67363)” 98. panta trešo daļu piekrita, ka tiek samazināta valsts akciju sabiedrības „Valsts nekustamie īpašumi” līdzdalība un atļāva atsavināt tai kapitālsabiedrībā piederošās piecas kapitāla daļas (3,13 % no pamatkapitāla).2011. gada 1. novembrī tika noslēgts valsts akciju sabiedrības „Valsts nekustamie īpašumi” kapitālsabiedrībā piederošo kapitāla daļu atsavināšanas līgums ar sabiedrību ar ierobežotu atbildību „EiroHoldings”. 2011. gada 3. novembrī sabiedrība ar ierobežotu atbildību „EiroHoldings” veica apmaksu par atsavināmajām kapitālsabiedrības kapitāla daļām pilnā apmērā un 2011. gada 23. novembrī Komercreģistrā tika reģistrētas izmaiņas dalībnieku sarakstā saskaņā ar kurām valsts akciju sabiedrība „Valsts nekustamie īpašumi” ir izbeigusi savu līdzdalību kapitālsabiedrībā.Ņemot vērā minēto, ar Ministru kabineta rīkojumu Nr. 266 atbalstītais Konferenču centra būvniecības koncepcijas risinājuma 2.variantā noteiktais nosacījums attiecībā uz valsts (valsts akciju sabiedrības „Valsts nekustamie īpašumi”) iesaisti kapitālsabiedrībā ir aktualitāti zaudējis.Vienlaikus jāņem vērā, ka, pamatojoties uz Ministru kabineta rīkojuma Nr. 266 4. un 5. punktā dotajiem uzdevumiem, 2008. gada 10. janvārī starp valsts akciju sabiedrību „Valsts nekustamie īpašumi” un kapitālsabiedrību noslēgtais apbūvētās zemes daļas nomas līgums Nr. 963-Z/2 (zemes nomas līguma darbības laiks līdz 2058. gada 9. janvārim) ir spēkā esošs.Likuma „Par valsts un pašvaldību finanšu līdzekļu un mantas izšķērdēšanas novēršanu” 6.1. panta pirmā daļa, kura ir spēkā kopš 2010. gada 1. maija,  noteic, ja likumā vai Ministru kabineta noteikumos nav paredzēts citādi, nekustamā īpašuma nomas līgumu slēdz uz laiku, kas nav ilgāks par 12 gadiem, un šā likuma pārejas noteikumu 5. punkts paredz, ka nomas līgumiem, kas noslēgti līdz šā likuma [6.](http://pro.nais.lv/naiser/text.cfm?Key=0103011995071932770" \l "bkm20" \o "Vietēja saite)[1](http://pro.nais.lv/naiser/text.cfm?Key=0103011995071932770" \l "bkm20" \o "Vietēja saite). panta spēkā stāšanās dienai un neatbilst minētā panta pirmās daļas prasībām, piemērojami likuma noteikumi, kas bija spēkā, slēdzot attiecīgo nomas līgumu. Iznomātājs izvērtē iespējas izbeigt līgumu, kas neatbilst šā likuma [6.1](http://pro.nais.lv/naiser/text.cfm?Key=0103011995071932770#bkm20). panta pirmās daļas prasībām, un šādas rīcības lietderību.Nekustamā īpašuma (nekustamā īpašuma kadastra Nr. 0100 051 0145) zemes kopējā platība ir 78 900 m2 (zemes lietošanas mērķis ir sabiedriskās nozīmes objektu apbūves zeme) un tā reģistrēta Rīgas pilsētas Vidzemes priekšpilsētas tiesas zemesgrāmatu nodaļā uz Finanšu ministrijas vārda un nodota valsts akciju sabiedrībai „Valsts nekustamie īpašumi” pārvaldīšanā. Vēl viena daļa no minētās zemes vienības 21 297 m2 platībā ir iznomāta valsts bezpeļņas sabiedrībai ar ierobežotu atbildību „Latvijas televīzija” kā ēkas uzturēšanai piesaistītais zemesgabals (zemes nomas līguma darbības laiks līdz 2024. gada 25. jūlijam). Nekustamā īpašuma nodokļa maksa par visu nekustamo īpašumu (zeme 78 900 m2 platībā) 2011. gadā tika aprēķināta 7 030 latu apmērā, par 2012. gadu – 6 327 latu apmērā, kuru saskaņā ar zemes nomas līgumiem sedz nomnieki. Rīkojuma projekta īstenošana nerada tiesiskā regulējuma ietekmi uz kādu sabiedrības mērķgrupu, kā arī nerada finansiālo ietekmi uz valsts budžetu vai pašvaldību budžetu.  |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz atzīt Ministru kabineta rīkojumu Nr. 266 par spēku zaudējušu.Rīkojuma projekts pilnībā atrisina 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība rīkojuma projekta izstrādē netika nodrošināta, jo rīkojuma projektā ietvertie jautājumi tiešā veidā sabiedrības intereses neskar. |
| 7. | Cita informācija | Nav. |

Anotācijas II, III, IV,V, VI un VII sadaļa – projekts šīs jomas neskar.

Finanšu ministrs A. Vilks

22.05.2012.12:11

1303

A.Gulbe

67024698, Aiga.Gulbe@vni.lv